《春雨乍晴出郭访潘广文》
明代·梁宪

经春细雨中，寂寞卧墙东。乳燕飞晴日，残花落晚风。

杖藜寻酒伴，村径问儿童。犬吠松门下，沿溪木槿红。

作者简介：梁宪（一六二四—一六八三？），字绪仲。东莞人。明思宗崇祯间任推官。后栖隐罗浮。著有《梁无闷集》、《黄冠闷语》。事见民国张其淦《东莞诗录》卷二二。梁宪诗，以北京图书馆藏清初刻本《梁无闷集》为底本。